R O M Â N I A

CONSILIUL JUDEŢEAN

 H O T Ă R Â R E

privind modificarea şi completarea Devizului general prevăzut în Anexa nr. 1 la Hotărârea Consiliului Judeţean  nr. 36 din 26 iulie 2011 privind aprobarea Studiului de Fezabilitate revizuit şi a indicatorilor tehnico-economici revizuiţi ai Proiectului ,,Sistem integrat de management al deşeurilor solide în judeţul Bistriţa-Năsăud” Nr. CCI 2007 RO 161 PR 013 cu nr. de înregistrare în SMIS-CSNR 1385
Consiliul Judeţean Bistriţa-Năsăud, întrunit în şedinţă extraordinară, în prezenţa preşedintelui şi a 27 consilieri judeţeni;


 Având în vedere:

· expunerea de motive nr. 2780 din 18.03.2013 a Preşedintelui Consiliului Judeţean Bistriţa-Năsăud; 

· raportul nr. UIP/CG/97/IIIAc/2783 din 18.03.2013 al Direcţiei dezvoltare durabilă, proiecte europene din cadrul Consiliului Judeţean Bistriţa-Năsăud;
· prevederile Proiectului „Sistem de management integrat al deşeurilor solide în judeţul Bistriţa-Năsăud”  Nr. CCI 2007 RO 161 PR 013 cu nr. de înregistrare în SMIS-CSNR 1385, aprobat prin Contractul de finantare nr. 80504/25.05.2009, modificat şi completat prin Actul Adiţional nr. 1, Actul Adiţional nr. 2, Actul Adiţional nr. 3, Actul Adiţional nr. 4 şi Actul Adiţional nr. 5, încheiat între Ministerul Mediului şi Pădurilor şi Consiliul Judeţean Bistriţa-Năsăud;
· Horărârea Consiliului Judeţean Bistriţa-Năsăud nr. 36 din 26 iulie 2011, privind aprobarea Studiului de Fezabilitate revizuit şi a indicatorilor tehnico-economici ai Proiectului „Sistem de management integrat al deşeurilor solide în judeţul Bistriţa-Năsăud” Nr. CCI 2007 RO 161 PR 013 cu nr. de înregistrare în SMIS-CSNR 1385;
· prevederile Hotărârii de Guvern nr. 28/2008, privind Conţinutul cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, completată cu Ordinul nr. 863/2008 al MDLPL privind Instrucţiunile de aplicare a unor prevederi ale Hotărârii Guvernului României nr. 28/2008;
· Ordinul Ministrului Mediului şi Dezvoltării Durabile nr. 1415/06.11.2008 şi Ordinul Ministrului Economiei şi Finanţelor nr. 3399/17.11.2008 privind aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013;

· art. 42 şi art. 44 din Legea finanţelor publice locale nr. 273/2006, cu modificările şi completările ulterioare;

· Contractul de finanţare nr. 80504/25.05.2009, modificat şi completat prin Actul Adiţional nr. 1, Actul Adiţional nr. 2, Actul Adiţional nr. 3, Actul Adiţional nr. 4 şi Actul Adiţional nr. 5, încheiat între Ministerul Mediului şi Consiliul Judeţean Bistriţa-Năsăud,
· raportul nr. IC/2908/20.03.2013 al Comisiei economice.

În temeiul art. 91 alin.(1) lit.b), alin.(3) lit.f) şi art. 97 din Legea nr. 215/2001  privind administraţia publică locală, republicată, cu modificările şi completările ulterioare,

H O T Ă R Ă Ş T E:

Art.1. Se aprobă modificarea şi completarea Devizului general prevăzut în Anexa nr. 1 la Hotărârea Consiliului Judeţean  nr. 36 din 26 iulie 2011 privind aprobarea Studiului de Fezabilitate revizuit şi a indicatorilor tehnico-economici revizuiţi ai Proiectului ,,Sistem integrat de management al deşeurilor solide în judeţul Bistriţa-Năsăud” şi care va avea conţinutul prevăzut în anexa ce face parte integrantă din prezenta hotărâre.
Art.2. Prezenta hotărâre a fost adoptată cu un număr de 25 voturi „pentru“. 
Art.3. Cu ducerea la îndeplinire a prezentei hotărâri se încredinţează Direcţia dezvoltare durabilă, proiecte europene din cadrul Consiliului Judeţean Bistriţa-Năsăud.

Art.4. Prezenta hotărâre se comunică de către Serviciul comunicare, relaţii publice şi relaţii externe cu:

- Direcţia dezvoltare durabilă, proiecte europene din cadrul Consiliului Judeţean Bistriţa-Năsăud;

- Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;

- Ministerul Mediului şi Schimbărilor Climatice, prin Compartimentul UIP Management Deşeuri din cadrul Consiliului Judeţean Bistriţa-Năsăud;

- Instituţia Prefectului judeţul Bistriţa-Năsăud. 

PREŞEDINTE,

EMIL RADU MOLDOVAN

